
Ministru kabineta noteikumi Nr. 264
Rīgā 2023. gada 1. jūnijā (prot. Nr. 29 25. §)
Pašvaldības informatīvā izdevuma vizuālā noformējuma prasības
Izdoti saskaņā ar Pašvaldību likuma 52. panta trešo daļu
· 1. Noteikumi nosaka vizuālā noformējuma prasības pašvaldības informatīvajam izdevumam (turpmāk – informatīvais izdevums).
· 2. Informatīvā izdevuma titullapā norāda:
· 2.1. pašvaldības nosaukumu;
· 2.2. pašvaldības ģerboni vai saskaņā ar likumu "Par Latvijas valsts ģerboni"  – mazo valsts ģerboni;
· 2.3. informatīvā izdevuma nosaukumu, ja tāds ir, un norādi, ka tas ir informatīvais izdevums;
· 2.4. informatīvā izdevuma izdošanas datumu, numuru un laidienu skaitu.
· 3. Informatīvajā izdevumā var ievietot attēlus, kas papildina vai paskaidro informatīvajā izdevumā ietverto informāciju.
· 4. Noteikumi stājas spēkā 2023. gada 1. jūlijā.

